Խորհրդային Միության մասին հիշողությունները ծայրահեղորեն տարբեր են` կարոտախտով, զվարճալի, ողբերգական: Կարելի է համաձայնել խորհրդային հզոր կայսրության անհեթեթ լինելու հետ, միաժամանակ կարոտով հիշել հին ու բարի օրերը: Դիրիժոր, երաժշտագետ ԴԱՆԻԵԼ ԵՐԱԺԻՇՏԸ և հրապարակախոս, երգիծաբան ՎՐԵԺ ԱՌԱՔԵԼՅԱՆԸ փորձել են վերհանել Խորհրդային Միության լավն ու վատը, բայց ավելի շատ` վատը, թերությունները, որոնցից անմասն չի մնացել նաև նորանկախ Հայաստանը: Անսովոր ձևաչափով այս ինքնաբուխ զրույցին միացել եմ պատահաբար` հարկ համարելով միացնել ձայնագրիչն ու միջամտել հարցերով: